George Weah

George Manneh Oppong Ousman Weah (født 1. oktober 1966 i Monrovia) er en liberisk  politiker og tidligere fotballspiller. Fra 22. januar 2018 til 22. januar 2024 var han Liberias president.
Han er far til Timothy Weah som spiller for den italienske klubben Juventus FC og USA.

 Fotballkarriere 
I 1995 ble han av FIFA kåret til World Player of the Year. Samme år mottok han Gullballen som første spiller utenfor Europa noensinne. Han har vunnet den afrikanske gullballen to ganger – i 1989 og 1994.

På klubbnivå har Weah blant annet spilt for de franske klubbene Monaco, Paris Saint Germain og Olympique de Marseille, AC Milan i Italia og Chelsea og Manchester City i England. Han vant den franske ligaen med PSG i 1995 og Serie A med Milan i 1996 og 1999. 

 Politikk 
I november 2005 var Weah kandidat i presidentvalget i Liberia, hvor han til slutt ble slått av Ellen Johnson Sirleaf. I valget i 2011 stilte han som visekandidat for Winston Tubman og tapte igjen for Ellen Johnson Sirleaf. 

Congress for Democratic Change er Weahs parti.

Weah stilte som kandidat på nytt ved presidentvalget i 2017. I første valgomgang i oktober 2017 fikk han 38,4 % av stemmene, mot 28,8 % for sittende visepresident Joseph Boakai.«National Tally» , National Elections Commission. Lest 1. januar 2018. De to gikk videre til andre valgomgang, som fant sted 26. desember 2017. Weah vant andre valgomgang med 61,5 % av stemmene.National Tally Center Final Results Report for the Run-off Election on 26 December 2017 as of 29 December 2017 3:00 pm , National Elections Commission. Han ble innsatt som president 22. januar 2018.

Han stilte som presidentkandidat på nytt til valget i 2023, men tapte mot Joseph Boakai som ble tatt i ed som ny president 22. januar 2024.

 Referanser 

 Eksterne lenker 


Kategori:Liberiske presidenter
Kategori:Liberiske fotballspillere
Kategori:Fotballspillere for AC Milan
Kategori:Fotballspillere for Chelsea FC
Kategori:Fotballspillere for Manchester City FC
Kategori:Fotballspillere for Olympique de Marseille
Kategori:Fotballspillere for Paris Saint-Germain FC
Kategori:Fotballspillere for AS Monaco
Kategori:Personer fra Monrovia